Pictura "Vas cu garoafe“ a fost vedeta licitației de vară de la Artmark. Suma pentru care a fost vândută.
Pictura "Vas cu garoafe", semnată Ştefan Luchian, a fost vândută ieri seară pentru 125.000 de euro. Din cele cinci tablouri ale lui Nicolae Girgorescu, doar unul nu a fost adjudecat în seara licitaţiei. În 2018, casa de licitaţii a adjudecat o operă a lui Nicolae Grigorescu pentru suma de 340.000 de euro.
Capodopera semnată de marele
maestru al artei româneşti, Ştefan Luchian, "Vas cu garoafe", a atins un preţ
record pentru Licitaţia de Vară. Opera a fost vândută pentru 125.000 de
euro, de la un preţ de pornire de 80.000 de euro."Vedeta licitaţiei, de această dată este semnată de Ştefan Luchian, vorbim de un «Vas cu Garoafe» care porneşte de la un preţ 80.000 de euro, dar să nu uităm şi de pictorul naţional Nicolae Grigorescu care este prezent în licitaţia de vară cu 5 opere. În 2019, Nicolae Tonitza a stabilit un record de 190.000 de euro pentru piesa «Lecţia», iar în 2018, Nicoale Grigorescu, bineînţeles, cu «Ţărăncuţă cu basma albă», piesa respectivă a fost adjudecată pentru 340.000 de euro", spune Alina Panico – PR Manager Artmark."Care cu boi, venind de la câmp",
operă realizată de Nicolae Grigorescu în perioada de maturitate artistică a
avut, în licitaţie, un preţ de pornire de 40.000 de euro, fiind adjudecată
pentru 45.000 de euro.Pasionaţii de licitaţii au adjudecat alte piese ale lui Nicolae Grigorescu, care au fost disponibile pentru preţuri mai mici. Operele "Evreu din Bacău" şi "Casă la Câmpulung" au fost adjudecate pentru 26.000 de euro, respectiv 30.000 de euro. Sume importante au fost aduse casei de licitaţii de către Nicolae Tonitza, ale cărei opere "Afize" şi "Veneţiană" au fost vândute cu sumele de 80.000 de euro, respectiv 70.000 de euro.